Bosanska Posavina

220p|mini|desno|Bosanska Posavina (tamna boja)
**Bosanska Posavina** je regija u sjeveroistočnom dijelu Bosne i Hercegovine. Njenu prostornu cjelovitost na sjeveru zatvara rijeka Sava, na sjeverozapadu planina Motajica, na jugu planine Ozren i Trebava, a na jugoistoku planina Majevica.

Sa centralnim dijelovima Bosne i Hercegovine povezana je prije svega prirodnim prolazom dolinom rijeke Bosne kroz dobojsku i vrandučku klisuru, dok su zapadni dijelovi dostupni kroz također prirodni prolaz uz rijeku Ukrinu. Bosanska Posavina nalazi se na široko otvorenoj i lahko prohodnoj peripanonskoj niziji.

Pod Bosansku Posavinu spadaju sljedeće općine: Derventa, Brod, Odžak, Modriča, Šamac, Brčko, Orašje, te dio općina Gradačac, Srebrenik i Doboj.

## Naseljavanje 
mini|Bosanska Posavina po općinama
Na području Bosanske Posavine živjelo se i mnogo ranije, od prahistorije pa sve do danas, što svjedoče razni arheološki nalazi novca i drugih stvari. 
Nakon godine 1718, kada je došlo do mira između Turaka i Austro-Ugarske, raseljene su po ravnici uglavnom katoličke porodice iz brdskih sela, jer su se Turci sami naselili po brdima i dolinama.
U sela Kopanice, Vidovice, Tolisu i Domaljevac su se doselili Hrvati iz Županje, Babine Grede i Štitara.
U današnje općine Derventa i Brod naselio se narod porijeklom iz Hercegovine, i to od 1735. do 1782. i još jednom u manjem valu 1820, jer se 1697. otprilike 20.000 katolika iselilo sa tog područja.
U općine Modriča, Gradačac, Orašje, Šamac i Brčko narod se doselio najviše iz Mostara, Posušja, Uskoplja, Bugojna, Livna, Duvna, Poreča, Vareša, Imotskog, Dalmacije, Srebrenice, Tuzle, Kraljeve Sutjeske i Olova.
Sa tuzlanskog i srebreničkog područja je bilo masovnih seobi katolika na područje Posavine.

## Demografija 
[mini|Samostan i crkva [Tolisa (Orašje)|Tolisa]]
Nacionalni sastav stanovništva Bosanske Posavine, prema popisu iz 1991. godine, jest sljedeći: od ukupno 260.793 stanovnika, Hrvata je bilo 131.542 ili 51%, Bošnjaka 32.796 ili 12%, Srba 77.723 ili 29%, a ostalih 18.726 ili 7%. U tabeli je prikazan entnički satav Posavine iz Dervente, Broda, Modriče, Šamca, Vukoslavlja, Brčkog, Domaljevca-Šamca, Orašja, Odžaka, Pelagićeva, Donjeg Žabara, bez Gradačca iz 1991. i 2013. godine.

[mini|[Odžak|241x241piksel]]
[mini|[Modriča|242x242piksel]]

### Nacionalni sastav stanovništva Posavine po općinama 
## Klima 
Zahvaljujući geografskom položaju (između 44° 45' i 45° 15' sjeverne geografske širine te 17° 45' i 19° istočne geografske dužine) i okruženju planinama na zapadu i jugu, Bosanska Posavina ima umjerenu kontinentalnu klimu. Jači kontinentalni utjecaji su zbog toga znatno ublaženi, pa juli ima temperaturu od 20° do 22°C. Zime su umjerene i hladne, a temperatura u januaru dostiže tek −2°C. Srednja godišnja temperatura je 10°C. Jesen i proljeće imaju približno iste brojke. Padavine su skladno raspoređene tokom čitave godine i iznose oko 800mm. Kiše su najčešće u maju i junu, kada su vegetaciji i najpotrebnije.
[mini|[Brčko|249px]]

## Ekonomija 
U prijeratnom periodu, posebno u posljednjih deset godina, Bosanska Posavina je bila jedna od najbogatijih područja u Bosni i Hercegovini. Značajna je poljoprivredno (Bosanska Posavina je najveća žitnica Bosne i Hercegovine), ekonomski (rafinerija nafte u Brodu i Modriči, tvornice namještaja, tekstila, obuće, metalne industrije, hemijske industrije i drugo), prirodnim riječnim bogatstvima, šumama.

## Povezanost 
Bosanska Posavina, s drugim dijelovima Bosne i Hercegovine, Hrvatskom i Evropom, povezana je vrlo kvalitetnim cestovnim, željezničkim i riječnim saobraćajnicama. Posebno su značajni glavni cestovni pravci: Šamac – Modriča – Doboj – Sarajevo – Mostar – Ploče; Orašje – Tuzla – Sarajevo – Mostar – Ploče, odnosno Brod – Derventa – Doboj – Zenica – Sarajevo – Mostar – Ploče. Cijela Bosanska Posavina također je povezana asfaltiranim regionalnim i općinskim cestama. Najznačajnija željeznička saobraćajnica jest magistralna pruga Šamac – Modriča – Zenica – Sarajevo – Mostar – Ploče.

Rijeka Sava je u čitavoj dužini kroz Bosansku Posavinu plovna, s izgrađenim značajnim lukama, posebno u Šamcu, koja je najveća riječna luka s vertikalnim dokom u bivšoj Jugoslaviji.

## Poznate ličnosti 
*Mladen Petrić, nogometaš i reprezentativac Hrvatske
*Vedran Ćorluka, nogometaš i reprezentativac Hrvatske
*Mario Tokić, nogometaš i reprezentativac Hrvatske
*Mile Kitić, pjevač
*Abaz Arslanagić, rukometaš i reprezentativac Jugoslavije
*Dragan Đurić, poduzetnik i predsjednik FK Partizana
*Sulejman Medenčević, kinematograf i filmski producent
*Husein-kapetan Gradaščević, Zmaj od Bosne
*Musa Ćazim Ćatić, pjesnik
*Avdo Karabegović, pisac
*Duško Trifunović, pisac
*Meho Puzić, pjevač
*Svetozar Pisarević, operski pjevač
*Mitar Trifunović Učo, narodni heroj SFRJ
*Alija Izetbegović, političar i predsjednik Predsjedništva BiH
*Zoran Đinđić, političar i premijer Srbije
*Sulejman Tihić, političar i predsjednik Predsjedništva BiH
*Srebrenko Repčić, nogometaš i reprezentativac Jugoslavije
*Lepa Brena, folk pjevačica 
*Edo Maajka, rap pjevač
*Sulejman Halilović, nogometaš i reprezentativac Jugoslavije
*Ivo Gregurević, glumac
*Mato Neretljak, nogometaš
*Kristian Kreković, slikar
*Mladen Šerić, slikar
*Anto Gardaš, pisac
*Jakov Jurišić, pisac
*Julijan Jelenić, pisac
*Mato Krajinović, pisac
*Anto Kovačević, pisac
*Ivo Kobaš, pisac
*Anto Knežević, pisac
*Marko Karamatić, pisac
*Božo Lujić, pisac
*Husnija Kamberović, pisac
*Halid Kodrić, pisac
*Mustafa Imamović, pisac
*Mladen Lucić, pisac
*Jasmin Imamović, pisac
*Dragan Lukač, pisac
*Tunjo Oršolić-Makarić, pisac i pjevač izvorne muzike
*Mato Oršolić, pisac
*Izidor Poljak, pisac
*Ilija Pejić, pisac
*Željko Pavić, pisac
*Ivica Vanja Rorić, pisac
*Jure Rašić, pisac
*Enes Duraković, pisac
*Ivo Fabijan, pjevač
*Nijaz Abadžić, pisac
*Izet Sarajlić, pisac
*Dino Fahrudin Avdibegović, pisac
*Muhamed Kondžić, pisac
*Avdo Karabegović, pisac
*Antonije Sunarić, pisac
*Marinko Soldo, pisac
*Miro Sirovina, pisac
*Tin Tinović, pisac
*Jakov Babić, pisac
*Anto Šestić, pisac
*Mirko Šestić, pisac
*Domagoj Šimić, pisac
*Ilija Šimić, pisac
*Pejo Šimić, pisac
*Anto Adžamić, pisac
*Anto Baotić, pisac
*Hasan Kikić, pisac
*Željko Pavić, filozof
*Marko Josipović, filozof, Vrhbosanski svećenik i dekan Teološkog fakulteta u Sarajevu
*Vaso Pelagić, prvi srpski učitelj i narodni ljekar
*Pavo Kobaš, pisac i političar

## Reference 
Kategorija:Regije Bosne i Hercegovine
Kategorija:Sava